ddrg/super_eurlex huggingface dataset:
Akt o podmienkach pristúpenia Bulharskej republiky a Rumunska a o úpravách zmlúv, na ktorých je založená Európska únia - ŠTVRTÁ ČASŤ: DOČASNÉ USTANOVENIA - HLAVA IV:OSTATNÉ USTANOVENIA - Článok 36



Úradný vestník L 157 , 21/06/2005 S. 0216 - 0216



Článok 36 1. Ak do konca obdobia nepresahujúceho tri roky od pristúpenia vzniknú ťažkosti vážnej a trvalej povahy v niektorom odvetví hospodárstva alebo ťažkosti, ktoré by mohli spôsobiť závažné zhoršenie hospodárskej situácie určitej oblasti, môže Bulharsko a Rumunsko požiadať o povolenie prijať ochranné opatrenia na nápravu tejto situácie a prispôsobenie dotknutého odvetvia hospodárstvu vnútorného trhu. Za rovnakých okolností môže ktorýkoľvek súčasný členský štát požiadať o povolenie prijať ochranné opatrenia vo vzťahu k Bulharsku, Rumunsku alebo k obidvom týmto štátom. 2. Na žiadosť dotknutého štátu Komisia v konaní o naliehavej veci určí ochranné opatrenia, ktoré považuje za nevyhnuté, pričom určí podmienky a podrobnosti, na základe ktorých majú byť uvedené do účinnosti. V prípade závažných hospodárskych ťažkostí a na výslovnú žiadosť dotknutého členského štátu sa Komisia uznesie do piatich pracovných dní od prijatia žiadosti spolu s príslušnými informáciami. Opatrenia, o ktorých sa takto rozhodne, sú uplatniteľné okamžite a zohľadnia záujmy všetkých dotknutých strán a nebudú mať za následok hraničné kontroly. 3. Opatrenia povolené podľa odseku 2 môžu zahŕňať výnimky z pravidiel Zmluvy o ES a tohto aktu v takom rozsahu a na také obdobia, aké sú bezpodmienečne nevyhnutné na dosiahnutie cieľov uvedených v odseku 1. Prednosť majú také opatrenia, ktoré čo najmenej narušia fungovanie vnútorného trhu. --------------------------------------------------
Akt o podmienkach pristúpenia Bulharskej republiky a Rumunska a o úpravách zmlúv, na ktorých je založená Európska únia - Príloha VI:Zoznam uvedený v článku 23 Aktu o pristúpení: prechodné opatrenia Bulharsko - 10.Životné prostredie - C.Kvalita vôd



Úradný vestník L 157 , 21/06/2005 S. 0298 - 0298



C. KVALITA VÔD 31991 L 0271: smernica Rady 91/271/EHS z 21. mája 1991 o čistení komunálnych odpadových vôd (Ú. v. ES L 135, 30.5.1991, s. 40), naposledy zmenená a doplnená predpisom: - 32003 R 1882: nariadenie Európskeho parlamentu a Rady (ES) č. 1882/2003 z 29.9.2003 (Ú. v. EÚ L 284, 31.10.2003, s. 1). Odchylne od článkov 3 a 4 a článku 5 ods. 2 smernice 91/271/EHS sa v Bulharsku nebudú do 31. decembra 2014 plne uplatňovať požiadavky na zberné systémy a čistenie komunálnych odpadových vôd v súlade s týmto čiastkovým cieľom: - do 31. decembra 2010 sa dosiahne súlad so smernicou pre aglomerácie s viac ako 10000 obyvateľmi. --------------------------------------------------
Akt o podmienkach pristúpenia Bulharskej republiky a Rumunska a o úpravách zmlúv, na ktorých je založená Európska únia - Príloha VI:Zoznam uvedený v článku 23 Aktu o pristúpení: prechodné opatrenia Bulharsko - 2.Sloboda poskytovať služby



Úradný vestník L 157 , 21/06/2005 S. 0282 - 0282



2. SLOBODA POSKYTOVAŤ SLUŽBY 31997 L 0009: smernica Európskeho parlamentu a Rady 97/9/ES z 3. marca 1997 o systémoch náhrad pre investorov (Ú. v. ES L 84, 26.3.1997, s. 22) Odchylne od článku 4 ods. 1 smernice 97/9/ES sa minimálna úroveň náhrad v Bulharsku neuplatňuje do 31. decembra 2009. Bulharsko zabezpečí, aby jeho systém náhrad pre investorov poskytoval krytie najmenej 12000 EUR od 1. januára 2007 do 31. decembra 2007 a najmenej 15000 EUR od 1. januára 2008 do 31. decembra 2009. Počas prechodného obdobia si ostatné členské štáty ponechávajú právo zabrániť prevádzkovaniu pobočky bulharskej investičnej spoločnosti usadenej na ich území, pokiaľ a dokedy sa takáto pobočka nezačlení do úradne uznaného systému náhrad pre investorov na území dotknutého členského štátu, aby sa vyrovnal rozdiel medzi bulharskou úrovňou náhrad a minimálnou úrovňou uvedenou v článku 4 ods. 1 smernice 97/9/ES. --------------------------------------------------
Akt o podmienkach pristúpenia Bulharskej republiky a Rumunska a o úpravách zmlúv, na ktorých je založená Európska únia - ŠTVRTÁ ČASŤ: DOČASNÉ USTANOVENIA - HLAVA II:USTANOVENIA O INŠTITÚCIÁCH - Článok 24



Úradný vestník L 157 , 21/06/2005 S. 0211 - 0211



Článok 24 1. Odchylne od maximálneho počtu poslancov Európskeho parlamentu stanoveného v druhom odseku článku 189 Zmluvy o ES a v druhom odseku článku 107 Zmluvy o ESAE, počet poslancov Európskeho parlamentu sa vzhľadom na pristúpenie Bulharska a Rumunska zvýši o tento počet poslancov týchto krajín na obdobie odo dňa pristúpenia do začatia volebného obdobia Európskeho parlamentu 2009‐2014. Bulharsko | 18 | Rumunsko | 35. | 2. V Bulharsku a Rumunsku sa do 31. decembra 2007 uskutočnia voľby do Európskeho parlamentu priamym a všeobecným hlasovaním ľudu, v ktorých bude zvolený počet poslancov stanovený v odseku 1, v súlade s ustanoveniami Aktu o priamych a všeobecných voľbách poslancov Európskeho parlamentu [4]. 3. Odchylne od článku 190 ods. 1 Zmluvy o ES a článku 108 ods. 1 Zmluvy o ESAE, ak sa voľby uskutočnia po dni pristúpenia, poslancov Európskeho parlamentu, ktorí zastupujú ľud Bulharska a Rumunska odo dňa pristúpenia do volieb uvedených v odseku 2, vymenujú parlamenty týchto štátov spomedzi svojich poslancov v súlade s postupmi stanovenými v týchto štátoch. [4] Ú. v. ES L 278, 8.10.1976, s. 5. Akt naposledy zmenený a doplnený rozhodnutím Rady 2002/772/ES, Euratom (Ú. v. ES L 283, 21.10.2002, s. 1). --------------------------------------------------
Akt o podmienkach pristúpenia Bulharskej republiky a Rumunska a o úpravách zmlúv, na ktorých je založená Európska únia - Príloha VI:Zoznam uvedený v článku 23 Aktu o pristúpení: prechodné opatrenia Bulharsko - 8.Energetika



Úradný vestník L 157 , 21/06/2005 S. 0291 - 0291



8. ENERGETIKA 31968 L 0414: smernica Rady 68/414/EHS z 20. decembra 1968, ktorou sa členským štátom EHS ukladá povinnosť udržiavať minimálne zásoby ropy a/alebo ropných výrobkov (Ú. v. ES L 308, 23.12.1968, s. 14) naposledy zmenená a doplnená predpisom: - 31998 L 0093: smernica Rady 98/93/ES zo 14.12.1998 (Ú. v. ES L 358, 31.12.1998, s. 100). Odchylne od článku 1 ods. 1 smernice 68/414/EHS sa do 31. decembra 2012 v Bulharsku nebude uplatňovať minimálna úroveň zásob ropných výrobkov. Bulharsko zabezpečí, aby jeho minimálne zásoby ropných výrobkov pre každú z kategórií ropných výrobkov uvedených v článku 2 zodpovedali aspoň nasledujúcemu počtu dní priemernej dennej domácej spotreby v zmysle článku 1 ods. 1: - 30 dní do 1. januára 2007; - 40 dní do 31. decembra 2007; - 50 dní do 31. decembra 2008; - 60 dní do 31. decembra 2009; - 70 dní do 31. decembra 2010; - 80 dní do 31. decembra 2011; - 90 dní do 31. decembra 2012. --------------------------------------------------
Akt o podmienkach pristúpenia Bulharskej republiky a Rumunska a o úpravách zmlúv, na ktorých je založená Európska únia - PIATA ČASŤ: USTANOVENIA O VYKONÁVANÍ TOHTO AKTU - HLAVA II:UPLATNITEĽNOSŤ AKTOV INŠTITÚCIÍ - Článok 53



Úradný vestník L 157 , 21/06/2005 S. 0219 - 0219



Článok 53 1. Bulharsko a Rumunsko uvedú do účinnosti opatrenia nevyhnutné na to, aby odo dňa pristúpenia dosiahli súlad s ustanoveniami smerníc a rozhodnutí v zmysle článku 249 Zmluvy o ES a článku 161 Zmluvy o ESAE, pokiaľ v tomto akte nie je stanovená iná lehota. Tieto opatrenia oznámia Komisii najneskôr do dňa pristúpenia alebo, ak je to vhodné, v lehote stanovenej v tomto akte. 2. V rozsahu, v akom si zmeny a doplnenia smerníc v zmysle článku 249 Zmluvy o ES a článku 161 Zmluvy o ESAE zavedené týmto aktom vyžadujú zmenu zákonov, iných právnych predpisov alebo správnych opatrení súčasných členských štátov, súčasné členské štáty uvedú do účinnosti opatrenia nevyhnutné na to, aby odo dňa pristúpenia dosiahli súlad so zmenenými a doplnenými smernicami, pokiaľ v tomto akte nie je ustanovená iná lehota. Tieto opatrenia oznámia Komisii do dátumu pristúpenia alebo ak neskôr, v lehote ustanovenej v tomto akte. --------------------------------------------------
Akt o podmienkach pristúpenia Bulharskej republiky a Rumunska a o úpravách zmlúv, na ktorých je založená Európska únia - Príloha VI:Zoznam uvedený v článku 23 Aktu o pristúpení: prechodné opatrenia Bulharsko - 4.Poľnohospodárstvo - A.Právne predpisy v oblasti poľnohospodárstva



Úradný vestník L 157 , 21/06/2005 S. 0283 - 0283



A. PRÁVNE PREDPISY V OBLASTI POĽNOHOSPODÁRSTVA 31997 R 2597: nariadenie Rady (ES) č. 2597/97 z 18. decembra 1997, ktorým sa ustanovujú dodatočné pravidlá o spoločnej organizácii trhu s mliekom a mliečnymi výrobkami pre konzumné mlieko (Ú. v. ES L 351, 23.12.1997, s. 13) naposledy zmenené a doplnené predpisom: - 31999 R 1602: nariadenie Rady (ES) č. 1602/1999 z 19.7.1999 (Ú. v. ES L 189, 22.7.1999, s. 43). Odchylne od článku 3 ods. 1 písm. b) a c) nariadenia (ES) č. 2597/97 sa požiadavky na obsah tuku do 30. apríla 2009 neuplatňujú na konzumné mlieko vyrobené v Bulharsku s tým, že mlieko s obsahom tuku 3 % (m/m) možno uvádzať na trh ako plnotučné mlieko a mlieko s obsahom tuku 2 % (m/m) možno uvádzať na trh ako poloodstredené mlieko. Konzumné mlieko, ktoré nespĺňa požiadavky na obsah tuku, možno uvádzať na trh iba v Bulharsku alebo vyvážať do tretích krajín. --------------------------------------------------
Protokol o podmienkach a spôsobe prijatia Bulharskej republiky a Rumunska do Európskej únie - Príloha VII:Zoznam uvedený v článku 20 protokolu: prechodné opatrenia Rumunsko - 2.Sloboda poskytovať služby



Úradný vestník L 157 , 21/06/2005 S. 0141 - 0142



2. SLOBODA POSKYTOVAŤ SLUŽBY 31997 L 0009: smernica Európskeho parlamentu a Rady 97/9/ES z 3. marca 1997 o systémoch náhrad pre investorov (Ú. v. ES L 84, 26.3.1997, s. 22) Odchylne od článku 4 ods. 1 smernice 97/9/ES sa minimálna úroveň náhrad v Rumunsku neuplatňuje do 31. decembra 2011. Rumunsko zabezpečí, aby jeho systém náhrad pre investorov poskytoval krytie najmenej 4500 EUR od 1. januára 2007 do 31. decembra 2007, najmenej 7000 EUR od 1. januára 2008 do 31. decembra 2008, najmenej 9000 EUR od 1. januára 2009 do 31. decembra 2009, najmenej 11000 EUR od 1. januára 2010 do 31. decembra 2010 a najmenej 15000 EUR od 1. januára 2011 do 31. decembra 2011. Počas prechodného obdobia si ostatné členské štáty ponechajú právo zabrániť prevádzkovaniu pobočky rumunskej investičnej spoločnosti usadenej na ich území, pokiaľ a dokedy sa takáto pobočka nezačlení do úradne uznaného systému náhrad pre investorov na území dotknutého členského štátu, aby sa vyrovnal rozdiel medzi rumunskou úrovňou náhrad a minimálnou úrovňou uvedenou v článku 4 ods. 1 smernice 97/9/ES. --------------------------------------------------
Protokol o podmienkach a spôsobe prijatia Bulharskej republiky a Rumunska do Európskej únie - ŠTVRTÁ ČASŤ: DOČASNÉ USTANOVENIA - HLAVA II:USTANOVENIA O INŠTITÚCIÁCH - Článok 21



Úradný vestník L 157 , 21/06/2005 S. 0035 - 0035



Článok 21 1. V článku 1 ods. 2 protokolu č. 34 o prechodných ustanoveniach vzťahujúcich sa inštitúcie a orgány Únie, ktorý je pripojený k ústave a Zmluve o ESAE, sa dopĺňa tento pododsek: "Odchylne od maximálneho počtu poslancov Európskeho parlamentu stanoveného v článku I-20 ods. 2 ústavy, počet poslancov Európskeho parlamentu sa vzhľadom na pristúpenie Bulharska a Rumunska zvýši o tento počet poslancov týchto krajín na obdobie odo dňa pristúpenia do začatia volebného obdobia Európskeho parlamentu 2009-2014: Bulharsko 18 Rumunsko 35". 2. V Bulharsku a Rumunsku sa do 31. decembra 2007 uskutočnia voľby do Európskeho parlamentu priamym všeobecným hlasovaním občanov, v ktorých bude zvolený počet poslancov stanovený v odseku 1, v súlade s ustanoveniami Aktu o priamych a všeobecných voľbách poslancov Európskeho parlamentu [4]. 3. Odchylne od článku I-20 ods. 3 ústavy, ak sa voľby uskutočnia po dni pristúpenia, poslancov Európskeho parlamentu, ktorí zastupujú občanov Bulharska a Rumunska odo dňa pristúpenia do volieb uvedených v odseku 2, vymenujú parlamenty týchto štátov spomedzi svojich poslancov v súlade s postupmi stanovenými v týchto štátoch. [4] Ú. v. ES L 278, 8.10.1976, s. 5. Akt naposledy zmenený a doplnený rozhodnutím Rady 2002/772/ES, Euratom (Ú. v. ES L 283, 21.10.2002, s. 1). --------------------------------------------------
Protokol o podmienkach a spôsobe prijatia Bulharskej republiky a Rumunska do Európskej únie - Príloha VI:Zoznam uvedený v článku 20 protokolu: prechodné opatrenia Bulharsko - 4.Poľnohospodárstvo - A.Právne predpisy v oblasti poľnohospodárstva



Úradný vestník L 157 , 21/06/2005 S. 0109 - 0109



A. PRÁVNE PREDPISY V OBLASTI POĽNOHOSPODÁRSTVA 31997 R 2597: nariadenie Rady (ES) č. 2597/97 z 18. decembra 1997, ktorým sa ustanovujú dodatočné pravidlá o spoločnej organizácii trhu s mliekom a mliečnymi výrobkami pre konzumné mlieko (Ú. v. ES L 351, 23.12.1997, s. 13) naposledy zmenené a doplnené predpisom: - 31999 R 1602: nariadenie Rady (ES) č. 1602/1999 z 19.7.1999 (Ú. v. ES L 189, 22.7.1999, s. 43). Odchylne od článku 3 ods. 1 písm. b) a c) nariadenia (ES) č. 2597/97 sa požiadavky na obsah tuku do 30. apríla 2009 neuplatňujú na konzumné mlieko vyrobené v Bulharsku s tým, že mlieko s obsahom tuku 3 % (m/m) možno uvádzať na trh ako plnotučné mlieko a mlieko s obsahom tuku 2 % (m/m) možno uvádzať na trh ako poloodstredené mlieko. Konzumné mlieko, ktoré nespĺňa požiadavky na obsah tuku, možno uvádzať na trh iba v Bulharsku alebo vyvážať do tretích krajín. --------------------------------------------------
Akt o podmienkach pristúpenia Bulharskej republiky a Rumunska a o úpravách zmlúv, na ktorých je založená Európska únia - Príloha VII:Zoznam uvedený v článku 23 Aktu o pristúpení: prechodné opatrenia Rumunsko - 8.Energetika



Úradný vestník L 157 , 21/06/2005 S. 0330 - 0330



8. ENERGETIKA 31968 L 0414: smernica Rady 68/414/EHS z 20. decembra 1968, ktorou sa členským štátom EHS ukladá povinnosť udržiavať minimálne zásoby ropy a/alebo ropných výrobkov (Ú. v. ES L 308, 23.12.1968, s. 14) naposledy zmenená a doplnená predpisom: - 31998 L 0093: smernica Rady 98/93/ES zo 14.12.1998 (Ú. v. ES L 358, 31.12.1998, s. 100). Odchylne od článku 1 ods. 1 smernice 68/414/EHS sa do 31. decembra 2011 v Rumunsku nebude uplatňovať minimálna úroveň zásob ropných výrobkov. Rumunsko zabezpečí, aby jeho minimálne zásoby ropných výrobkov pre každú z kategórií ropných výrobkov uvedených v článku 2 zodpovedali aspoň nasledujúcemu počtu dní priemernej dennej domácej spotreby v zmysle článku 1 ods. 1: - 68,75 dní do 1. januára 2007; - 73 dní do 31. decembra 2007; - 77,25 dní do 31. decembra 2008; - 81,5 dní do 31. decembra 2009; - 85,45 dní do 31. decembra 2010; - 90 dní do 31. decembra 2011. --------------------------------------------------
Záverečný akt - III.Výmena listov medzi Európskou úniou a Bulharskou republikou a Rumunskom o informačnom a konzultačnom postupe pre prijímanie určitých rozhodnutí a iných opatrení, ktoré majú byť prijaté počas obdobia predchádzajúceho pristúpeniu



Úradný vestník L 157 , 21/06/2005 S. 0393 - 0395



III. VÝMENA LISTOV Výmena listov medzi Európskou úniou a Bulharskou republikou a Rumunskom o informačnom a konzultačnom postupe pre prijímanie určitých rozhodnutí a iných opatrení, ktoré majú byť prijaté počas obdobia predchádzajúceho pristúpeniu List č. 1 Vážený pane, je mi cťou odvolať sa na otázku týkajúcu sa informačného a konzultačného postupu pre prijímanie určitých rozhodnutí a iných opatrení, ktoré majú byť prijaté počas obdobia predchádzajúceho pristúpeniu Vašej krajiny k Európskej únii, ktorá bola položená v rámci prístupových rokovaní. Týmto potvrdzujem, že Európska únia je pripravená súhlasiť za podmienok vymedzených v prílohe tohto listu s takýmto postupom, ktorý by sa mohol uplatňovať s účinnosťou od 1. októbra 2004. Bol by som Vám zaviazaný, ak by ste mohli potvrdiť, že vláda Vašej krajiny súhlasí s obsahom tohto listu. S úctou, List č. 2 Vážený pane, Je mi cťou potvrdiť príjem Vášho listu nasledovného znenia: "Je mi cťou odvolať sa na otázku týkajúcu sa informačného a konzultačného postupu pre prijímanie určitých rozhodnutí a iných opatrení, ktoré majú byť prijaté počas obdobia predchádzajúceho pristúpeniu Vašej krajiny k Európskej únii, ktorá bola položená v rámci prístupových rokovaní. Týmto potvrdzujem, že Európska únia je pripravená súhlasiť za podmienok vymedzených v prílohe tohto listu s takýmto postupom, ktorý by sa mohol uplatňovať s účinnosťou od 1. októbra 2004. Bol by som Vám zaviazaný, ak by ste mohli potvrdiť, že vláda Vašej krajiny súhlasí s obsahom tohto listu." Je mi cťou potvrdiť, že vláda mojej krajiny súhlasí s obsahom tohto listu. S úctou, --------------------------------------------------
Lisabonská zmluva, ktorou sa mení a dopíňa Zmluva o Európskej únii a Zmluva o založení Európskeho spoločenstva, podpisaná v Lisabone 13. decembra 2007 - B. Vyhlásenia vzťahujúce sa na protokoly pripojené k zmluvám - 45. Vyhlásenie k článku 5 ods. 2 Protokolu o Schengenskom acquis začlenenom do rámca Európskej únie



Úradný vestník 306 , 17/12/2007 S. 0264 - 0264



45. Vyhlásenie k článku 5 ods. 2 Protokolu o Schengenskom acquis začlenenom do rámca Európskej únie Konferencia vyhlasuje, že vždy, keď Spojené kráľovstvo alebo Írsko oznámi Rade svoj úmysel nezúčastňovať sa na opatrení založenom na takej časti schengenského acquis, na ktorej sa inak zúčastňuje, Rada dôkladne prerokuje možné dôsledky neúčasti daného členského štátu na tomto opatrení. Rokovanie v rámci Rady by sa malo viesť so zreteľom na údaje o vzťahu návrhu k schengenskému acquis poskytnuté Komisiou. --------------------------------------------------
Lisabonská zmluva, ktorou sa mení a dopíňa Zmluva o Európskej únii a Zmluva o založení Európskeho spoločenstva, podpisaná v Lisabone 13. decembra 2007 - A. Vyhlásenia vzťahujúce sa na ustanovenia zmlúv - 16. Vyhlásenie k článku 53 ods. 2 Zmluvy o Európskej únii



Úradný vestník 306 , 17/12/2007 S. 0256 - 0256



16. Vyhlásenie k článku 53 ods. 2 Zmluvy o Európskej únii Konferencia sa domnieva, že možnosť prekladať zmluvy do jazykov uvedených v článku 53 ods. 2 prispieva k naplneniu cieľa uvedeného v článku 2 ods. 3 štvrtom pododseku, ktorým je rešpektovanie bohatej kultúrnej a jazykovej rozmanitosti Únie. V tejto súvislosti konferencia potvrdzuje oddanosť Únie kultúrnej rozmanitosti Európy a osobitnú pozornosť, ktorú bude aj naďalej venovať týmto a iným jazykom. Konferencia odporúča členským štátom, ktoré si želajú využiť možnosť uvedenú v článku 53 ods. 2, oznámiť Rade do šiestich mesiacov odo dňa podpisu Lisabonskej zmluvy, jazyk alebo jazyky, do ktorých budú zmluvy preložené. --------------------------------------------------
Lisabonská zmluva, ktorou sa mení a dopíňa Zmluva o Európskej únii a Zmluva o založení Európskeho spoločenstva, podpisaná v Lisabone 13. decembra 2007 - A. Vyhlásenia vzťahujúce sa na ustanovenia zmlúv - 30. Vyhlásenie k článku 104 Zmluvy o fungovaní Európskej únie



Úradný vestník 306 , 17/12/2007 S. 0259 - 0260



30. Vyhlásenie k článku 104 Zmluvy o fungovaní Európskej únie S ohľadom na článok 104 konferencia potvrdzuje, že zvyšovanie rastového potenciálu a zabezpečenie riadneho rozpočtového stavu tvorí dva piliere hospodárskej a rozpočtovej politiky Únie a členských štátov. Pakt stability a rastu je dôležitým nástrojom na dosiahnutie týchto cieľov. Konferencia opätovne potvrdzuje svoj záväzok voči ustanoveniam vzťahujúcim sa na Pakt stability a rastu, ktoré vytvárajú rámec pre koordináciu rozpočtových politík členských štátov Európskej únie. Konferencia potvrdzuje, že systém založený na pravidlách je najlepšou zárukou na dodržiavanie záväzkov a pre rovnaké zaobchádzanie so všetkými členskými štátmi. V tomto rámci konferencia takisto opätovne potvrdzuje svoj záväzok voči cieľom Lisabonskej stratégie: vytváranie pracovných miest, štrukturálne reformy a sociálna súdržnosť. Cieľom Únie je dosiahnuť vyrovnaný hospodársky rast a cenovú stabilitu. Hospodárske a rozpočtové politiky preto potrebujú určiť správne priority v záležitostiach hospodárskych reforiem, inovácii, konkurencieschopnosti a posilňovania súkromného investovania a spotreby v obdobiach slabého hospodárskeho rastu. Toto by sa malo odrážať v nasmerovaní rozpočtových rozhodnutí na vnútroštátnej úrovni a na úrovni Únie, najmä prostredníctvom reštrukturalizácie verejných príjmov a výdavkov za predpokladu dodržiavania rozpočtovej disciplíny v súlade so zmluvami a Paktom stability a rastu. Rozpočtové a hospodárske výzvy, ktorým čelia členské štáty, zdôrazňujú dôležitosť riadnej rozpočtovej politiky uplatňovanej počas celého hospodárskeho cyklu. Konferencia súhlasí s tým, že členské štáty by mali aktívne využiť obdobia hospodárskej obnovy na konsolidáciu verejných financií a zlepšenie ich rozpočtovej situácie. Cieľom je postupné dosiahnutie rozpočtového prebytku v období hospodárskeho rastu, ktorý vytvorí potrebný priestor na prekonanie hospodárskych poklesov, a tým prispieva k dlhodobej udržateľnosti verejných financií. Členské štáty očakávajú so záujmom možné návrhy Komisie, ako aj ďalšie príspevky členských štátov so zreteľom na posilnenie a objasnenie vykonávania Paktu stability a rastu. Členské štáty prijmú všetky potrebné opatrenia na zvýšenie rastového potenciálu svojich hospodárstiev. Zlepšenie koordinácie hospodárskej politiky by mohlo napomôcť tomuto cieľu. Toto vyhlásenie nemá vplyv na ďalšie diskusie o Pakte stability a rastu. --------------------------------------------------
Lisabonská zmluva, ktorou sa mení a dopíňa Zmluva o Európskej únii a Zmluva o založení Európskeho spoločenstva, podpisaná v Lisabone 13. decembra 2007 - A. Vyhlásenia vzťahujúce sa na ustanovenia zmlúv - 10. Vyhlásenie k článku 9d Zmluvy o Európskej únii



Úradný vestník 306 , 17/12/2007 S. 0254 - 0254



10. Vyhlásenie k článku 9d Zmluvy o Európskej únii Konferencia sa domnieva, že v prípade, ak sa už Komisia nebude skladať zo štátnych príslušníkov všetkých členských štátov, mala by venovať náležitú pozornosť potrebe zabezpečiť úplnú transparentnosť vo vzťahoch so všetkými členskými štátmi. Komisia by preto mala mať úzke vzťahy so všetkými členskými štátmi bez ohľadu na to, či majú štátneho príslušníka medzi členmi Komisie alebo nie, a v tomto ohľade by mala venovať osobitnú pozornosť potrebe zdieľať informácie a konzultovať so všetkými členskými štátmi. Konferencia sa tiež domnieva, že Komisia by mala prijať všetky potrebné opatrenia na zabezpečenie zohľadnenia politickej, sociálnej a hospodárskej reality všetkých členských štátov, vrátane tých, ktoré nemajú v Komisii svojho štátneho príslušníka. Tieto opatrenia by mali zahŕňať zabezpečenie toho, aby sa postavenie týchto členských štátov zohľadnilo pri prijímaní vhodných organizačných opatrení. --------------------------------------------------
Lisabonská zmluva, ktorou sa mení a dopíňa Zmluva o Európskej únii a Zmluva o založení Európskeho spoločenstva, podpisaná v Lisabone 13. decembra 2007 - A. Vyhlásenia vzťahujúce sa na ustanovenia zmlúv - 32. Vyhlásenie k článku 152 ods. 4 písm. c) Zmluvy o fungovaní Európskej únie



Úradný vestník 306 , 17/12/2007 S. 0260 - 0260



32. Vyhlásenie k článku 152 ods. 4 písm. c) Zmluvy o fungovaní Európskej únie Konferencia vyhlasuje, že opatrenia, ktoré budú prijaté podľa článku 152 ods. 4 písm. c) musia zohľadniť spoločné otázky bezpečnosti a musia mať za cieľ stanovenie vysokých noriem pre kvalitu a bezpečnosť, ak by vnútroštátne normy týkajúce sa vnútorného trhu inak bránili dosiahnutiu vysokej úrovne ochrany zdravia ľudí. --------------------------------------------------